Nafarroako Parlamentuko Mahaiak, 2018ko urtarrilaren 22an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Adolfo Araiz Flamarique jaunak aurkeztutako galdera, beren etxebizitzak Nasuvinsaren alokairu-poltsarako lagatzen dituzten jabeentzako diru-laguntzari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2018ko urtarrilaren 22an

Lehendakaria: Ainhoa Aznárez Igarza

GALDERAREN TESTUA

EH Bildu-Nafarroa talde parlamentarioaren eledun Adolfo Araiz Flamarique jaunak, Erregelamenduaren 189. artikuluan ezarritakoaren babesean, honako galdera hauek egiten ditu, Garapen Ekonomikorako Departamentuak idatziz erantzun diezazkion:

Nafarroako Gobernuak honako erabaki hau hartu zuen iragan abenduaren 13an:

1: Eskubide Sozialetako kontseilariari baimena ematen zaio diru-laguntzen deialdi bat izapidetu dezan, beren etxebizitzak Nasuvinsa-Navarra de Suelo y Vivienda SAri “Alokairu-poltsa” etxebizitza-programarako lagatzen dizkioten jabeei zuzendua, banakako ebaluazioko araubidean, 160.000 euroko zenbatekoarekin, 2018rako Gastuen Aurrekontuko “Alokairu-poltsara atxikitako etxebizitzen jabeentzako diru-laguntzak” 900007-91200-4809-261402 aurrekontu-partidaren kargura.

Hori dela-eta, honako galdera hauek egiten ditut, idatziz erantzun dakien:

– Beren etxebizitzak Nasuvinsari “Alokairu-poltsa” etxebizitza-programarako lagatzen dizkioten jabeei eman nahi zaien diru-laguntza zertarakoa da?

– Zer irizpide baliatuko dira “banakako ebaluazio” horretan, gastatzea baimendu zen 160.000 euroak banatzeko?

– Departamentuak noizko aurreikusten du kasuko deialdia onestea?

Iruñean, 2018ko urtarrilaren 15ean

Foru parlamentaria: Adolfo Araiz Flamarique